**Μιχάλης Κριθαρίδης: Να χορηγηθούν άμεσα τα πανεπιστημιακά συγγράμματα στους φοιτητές και τις φοιτήτριες της χώρας**

Το επιτελικό κράτος του κ. Μητσοτάκη αποδεικνύει για ακόμα μια φορά την απόλυτα  στρεβλή λειτουργία του. Οι φοιτητές και οι φοιτήτριες της χώρας, στην πλειοψηφία τους ακόμα περιμένουν σχεδόν όλα τα πανεπιστημιακά τους συγγράμματα, παρά το γεγονός ότι πλησιάζουν οι γιορτές και μετά από αυτές συνήθως ξεκινούν και οι εξεταστικές στις σχολές.

Το μόνο πράγμα για το οποίο προνοεί η Κυβέρνηση της υποτιθέμενης "αριστείας" όσον αφορά την ανώτατη εκπαίδευση, από την πρώτη κιόλας μέρα ανάληψης της εξουσίας, είναι η επιβολή του αστυνομικού κράτους εντός των πανεπιστημιακών ιδρυμάτων.

Παράλληλα φυσικά, προωθούνται και τα συμφέροντα της ολιγαρχίας των κολεγιαρχών και άλλων παρατρεχάμενων της ιδιωτικής εκπαίδευσης, εκεί δηλαδή όπου το επιτελικό κράτος του κ. Μητσοτάκη και της κ. Κεραμέως, αναδεικνύει όλο το εύρος της "αριστείας" του.

Ας τηρήσουν λοιπόν έστω τα προσχήματα, χορηγώντας άμεσα τα συγγράμματα.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**